Úradný vestník L 134 , 17/05/2001 S. 0065 - 0066



Rozhodnutie Komisie zo 14. mája 2001, ktorým sa prenáša správa finančnej pomoci pre predvstupové opatrenia v poľnohospodárstve a rozvoji vidieka na implementačné agentúry v Bulharskej republike v predvstupovom období [oznámené pod číslom dokumentu C(2001) 1428] (2001/380/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č.1266/1999 z 21. júna 1999 o koordinovaní pomoci kandidátskym krajinám v rámci predvstupovej stratégie a o zmene a doplnení nariadenia (EHS) č. 3906/89 [1], a najmä na jeho článok 12 ods. 2, so zreteľom na nariadenie Komisie (ES) č. 2222/2000 zo 7. júna 2000, ktorým stanovujú vykonávacie finančné pravidlá k nariadeniu Rady (ES) č. 1268/1999 o podpore zo strany spoločenstva predvstupovým opatreniam v oblasti poľnohospodárstva a rozvoja vidieka v kandidátskych krajinách strednej a východnej Európy v predvstupovom období [2], a najmä na jeho článok 3 ods. 2, keďže: (1) v súlade s článkom 4 ods. 5 nariadenia Rady (ES) č. 1268/1999 z 21. júna 1999 o podpore zo strany spoločenstva predvstupovým opatreniam v oblasti poľnohospodárstva a rozvoja vidieka v kandidátskych krajinách strednej a východnej Európy v predvstupovom období [3], bol konečným rozhodnutím Komisie C(2000) 3058 20. októbra 2000 schválený Program pre poľnohospodárstvo a rozvoj vidieka pre Bulharskú republiku; (2) vláda Bulharskej republiky a Komisia, konajúc v mene Európskeho spoločenstva, podpísali 18. decembra 2000 viacročnú finančnú dohodu, ktorá stanovuje technický, právny a administratívny rámec pre realizáciu programu Sapard; (3) nariadenie (ES) č. 1266/1999 ustanovuje, že od požiadavky schválenia ex-ante v zmysle článku 12 ods. 1 nariadenia (ES) č. 1266/1999 sa môže upustiť na základe analýzy jednotlivých prípadov spôsobilosti riadenia národných a sektorových programov/projektov, postupov finančnej kontroly a štruktúr týkajúcich sa verejných financií; nariadenie (ES) č. 222/2000 obsahuje podrobné vykonávacie pravidlá tejto analýzy; (4) príslušný úrad Bulharskej republiky určil na jeden strane Štátny poľnohospodársky fond na vykonávanie opatrení "Investície do poľnohospodárskych podnikov", "Zlepšenie spracovania poľnohospodárskych a rybích výrobkov a ich uvádzania na trh" a "Rozvoj a diverzifikácia hospodárskych činností, umožnenie viacnásobných činností a alternatívneho príjmu" vymedzených v Programe pre poľnohospodárstvo a rozvoj vidieka, ktorý bol schválený konečným rozhodnutím C(2000)3058 pre Bulharskú republiku, a na druhej strane Direktoriát Národného fondu Ministerstva financií, pre finančné funkcie, ktoré sa majú vykonávať v rámci realizácie programu Sapard; (5) podľa nariadenia (ES) č. 1266/1999 a nariadenia (ES) č. 2222/2000 Komisia analyzovala spôsobilosť riadenia národných a sektorových programy/projektov, postupy finančnej kontroly a štruktúry týkajúce sa verejných financií a stanovila, že pre vykonanie uvedených opatrení Bulharská republika spĺňa ustanovenia článkov 4 až 6 a prílohy k nariadeniu (ES) č. 2222/2000 aj minimálne podmienky stanovené v prílohe k nariadeniu (ES) č. 1266/1999; konkrétne, Štátny poľnohospodársky fond uspokojivo uplatnil tieto kľúčové akreditačné kritériá: písomné postupy, delenie povinností, predprojektové kontroly a kontroly pred vyplácaním, postupy preberania záväzkov a platobné postupy, účtovné postupy, bezpečnosť počítačových systémov a vnútorný audit; Direktoriát Národného fondu Ministerstva financií uspokojivo uplatnil tieto kľúčové akreditačné kritériá: revízny záznam, riadenie pokladnice, príjem fondov, vyplácanie Štátnemu poľnohospodárskemu fondu, počítačová bezpečnosť a vnútorný audit; (6) je preto vhodné upustiť od požiadavky predchádzajúceho schvaľovania v zmysle článku 12 ods. 1 nariadenia (ES) č. 1266/1999 a preniesť na Štátny poľnohospodársky fond a na Direktoriát Národného fondu Ministerstva financií v Bulharskej republike riadenie pomoci na decentralizovanom základe; (7) pretože overovania vykonávané Komisiou sú však založené na operačnom systéme, ktorý ale nefunguje, a preto je vhodné dočasne preniesť správu programu Sapard na Štátny poľnohospodársky fond a na Direktoriát Národného fondu Ministerstva financií tak, že úplný prenos správy programu Sapard sa predpokladá iba po ďalších overovaniach, s cieľom ubezpečiť sa, že tento systém funguje uspokojivo a po prijatí všetkých odporúčaní, ktoré Komisia môže vydať so zreteľom na prenos správy pomoci na Štátny poľnohospodársky fond na Direktoriát Národného fondu Ministerstva financií, sa realizuje, ROZHODLA TAKTO: Článok 1 Od požiadavky, aby Komisia schvaľovala ex-ante výber projektov a uzatváranie zmluv Bulharskou republikou sa týmto upúšťa. Článok 2 Správa programu Sapard sa dočasne prenáša na Štátny poľnohospodársky fond, 55 Hristo Botev Boulevard, 1040 Sofia, Bulgaria pre vykonávanie opatrení "Investície do poľnohospodárskych podnikov", "Zlepšenie spracovania a uvádzania na trh poľnohospodárskych a rybích výrobkov" a "Rozvoj a diverzifikácia hospodárskych činností, umožnenie viacnásobných činností a alternatívneho príjmu" vymedzených v Programe pre poľnohospodárstvo a rozvoj vidieka, ktorý bol schválený konečným rozhodnutím C(2000)3058 pre Bulharskú republiku, a na druhej strane na Direktoriát Národného fondu Ministerstva financií, 102 Radkovski Street, 1040 Sofia, Bulgaria pre finančné funkcie, ktoré sa majú vykonávať v rámci realizácie programu Sapard pre Bulharskú republiku. Na žiadosť príslušného úradu sa Komisia môže rozhodnúť rozšíriť prenos správy ostatných opatrení určených v Programe pre poľnohospodárstvo a rozvoj vidieka, keď stanoví, že sú splnené príslušné podmienky. V Bruseli 14. mája 2001 Za Komisiu Franz Fischler člen Komisie [1] Ú. v. L 161, 26.6.1999, s. 68. [2] Ú. v. L 253, 7.10.2000, s. 5. [3] Ú. v. L 161, 26.6.1999, s. 87. --------------------------------------------------